বিজেপি চৰকাৰে উত্থাপন কৰা নাগৰিকত্ব বিধেয়ক, ২০১৬ৰ বিৰোধিতাৰে অনুপ চেতিয়া নেতৃত্বাধীন খিলঞ্জীয়া মঞ্চ, অসমে কাইলৈ ২৪ জুনত খানাপাৰাৰ পশু চিকিৎসা মহাবিদ্যালয় খেলপথাৰত আয়োজন কৰা প্ৰতিবাদত ভাগ ল'বলৈ গুৱাহাটী অভিমুখে আহি আছে জিতেন দত্তৰ নেতৃত্বত ৫ শ বাইকত হাজাৰজন যুৱক।
যাত্ৰাপথত বিভিন্ন সজাগতা সভাত ভাগ লৈ জিতেন দত্তৰ লগতে আলফা নেতা মৃণাল হাজৰিকা, প্ৰবাল নেওগ, অন্টু চাওডাং, প্ৰাণজিৎ শইকীয়া, নৰেন গোহাঁই, দীপক বৰা, স্বপ্ননীল ডেকাৰজা, মুন বৰাও আহি থকা এই সমদলটোৱে আজি ৰাতিটো জাগীৰোডত কটাব।
'হয় মৰিম, নহয় মাৰিম' বিশ্বাস সাৰোগত কৰি 'সমগ্ৰ অসমতে সজাগতা সৃষ্টি কৰাৰ বাবে' এই প্ৰতিবাদী বাইক ৰে'লিটো উলিওৱা বুলি মন্তব্য কৰিছে জিতেন দত্তই।
সমগ্ৰ অসমৰ বিভিন্ন প্ৰান্তৰ পৰা অহা প্ৰতিবাদীয়ে ভাগ ল'ব লগা এই সভাত ভাগ ল'বলৈ গুৱাহাটীৰ 'যুৱশক্তিকো আহ্বান' জনাইছে দত্তই।
নগাঁৱৰ হয়বৰগাঁৱৰ ভোটাই ডেকা খেলপথাৰৰ চহিদ বেদিত বন্তি প্ৰজ্জ্বলনেৰে বাইক ৰে'লিটো আৰম্ভ কৰে বিশিষ্ট অভিনেতা গুণ মহন্ত আৰু অনুপ চেতিয়াই। 'নাগৰিকত্ব সংশোধনী বিধেয়ক আইনত পৰিণত হ'লে অসমৰ ভাষা-সংস্কৃতি নিঃশেষ হৈ যাব। অসমবাসী অসমতে সংখ্যালঘুত পৰিণত হ'ব। চুবুৰীয়া ত্ৰিপুৰাৰ লোকসকলতকৈয়ো আমাৰ অসমীয়াৰ অৱস্থা বেয়াৰ ফালে গতি কৰিব,' ক'লে অনুপ চেতিয়াই।
নামনি অসমৰ পৰা আহিব লগা প্ৰতিবাদীসকলে কাইলৈ ২৪ জুনৰ নলবাৰীৰ বৰকুৰা চকৰ পৰা পুৱা ৮.৩০ বজাত খানাপাৰালৈ বুলি যাত্ৰা আৰম্ভ কৰিব।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
